Финале Светског првенства у фудбалу 2010.
Финале Светског првенства у фудбалу 2010. је фудбалски меч који је одигран 11. јула 2010. на стадиону Сокер сити у Јоханезбургу да би се одредио победник Светског првенства у фудбалу 2010. Шпанија је победила Холандију са 1:0, голом Андреса Инијесте четири минута пре краја другог продужетка. Обе репрезентације су се бориле да по први пут у својој историји освоје Светско првенство. Холандија је претходно била поражена у финалима 1974. и 1978., док је најбољи резултат Шпаније било четврто место на Светском првенству 1950. Ово је друго узастопно финале европских репрезентација (Италија-Француска 2006.) и ово је први пут да један тим европски тим освоји титулу изван Европе. Утакмицу је судио Енглез Хауард Веб. Први пут се десило да тим који изгуби своју прву утакмицу (1:0 од Швајцарске), касније постане првак. Шпанија ће своју титулу бранити на Светском првенству 2014. које се одржава у Бразилу.